Dewa Riçikî ya qezaya  Mazgêrdî ya Dêrsimî ya ke  tede 64 kesî ciwîyene de  Keyeyêko Îstanbulî ra ameyo de 2 ferdanê ci de vîrusê Korona ame tesbîtkerdene. Dewe gerîyaye karantîna.
Goreyê zanayîşanê ke ameyî girewtene hemwelatijo bi nameyê H.Dyî yê ke Adana de ciwîyeno di heweteyî verê cu şîyo Îstanbulî ra maye û waye/birayê xo girewtî şîyo dewe. No keso ke qala ci yena kerdene 4 rojî verê cu nêweş kewt û bi ambulansî ame berdene nêweşxaneyê dewlete û ey de vîrusê Korona ame tesbîtkerdene. Dima ra eynî keyeyî ra S.D zî bi janê Korona kewt û nê keyeyî ra  4 kesê bînî ameyî berdene nêweşxaneyê dewlete û gerîyayî karantîna.  Dekewtiş û vejîyayîşê dewe zî ameyî girewtene û gerîyaye karantîna. Ame vatene ke badê karantîna dewijan rê lapîk û maskeyî ameyî vilakerdene.
